
СПРАВКА

по чл. 26, ал. 5 от Закона за нормативните актове за предложения 
и становища, постъпили при проведена обществена консултация на Проекта на наредба за изменение на Наредбата за определянето и администрирането на местните такси и цени на услуги на територията на община Пазарджик (Наредбата)


На 24.11.2025 г. на страницата на Oбщина Пазарджик и на страницата на Общински съвет – Пазарджик бе публикуван Проект на Наредба за изменение на Наредбата за определянето и администрирането на местните такси и цени на услуги на територията на община Пазарджик, ведно с Мотиви за необходимостта от приемането му, Доклад от Антоанета Стойкова – ВРИД Директор на Общинско предприятие „Паркинги и гаражи“ и Частична предварителна оценка на въздействието на Наредбата за изменение Наредба за определянето и администрирането на местните такси и цени на услуги на територията на община Пазарджик.

В срок до 08.12.2025 г. заинтересуваните лица имаха възможност да подадат своите предложения и становища относно така предложения проект на нормативния акт в деловодството на Община Пазарджик, находящо се в сградата на Община Пазарджик: гр. Пазарджик, бул. ”България” № 2 и на имейл  адрес: secretary@pazardjik.bg.
В рамките на регламентирания срок за предложения и становища по публикувания проект за нормативен акт, няма постъпили такива в деловодството на Община Пазарджик, нито на имейл адреса: secretary@pazardjik.bg.
На общественото обсъждане на Проекта на наредбата, което се проведе на 09.12.2025 г. от 16:00 часа в «Пленарна зала» на Общината, не бяха направени предложения за изменение на Наредбата за определянето и администрирането на местните такси и цени на услуги на територията на община Пазарджик.

